WPH พุ่งต่อ 5% ลุ้นรายได้ปีนี้ออลไทม์ไฮ รับผู้ป่วยต่างชาติเพิ่ม
WPH พุ่งต่อ 5% ราคาแตะ 3.88 บ. นิวไฮรอบ 2 เดือน ลุ้นรายได้ปี 65 โต 5-10% สร้างสถิติสูงสุดใหม่ต่อเนื่อง รับผู้ป่วยต่างชาติเพิ่ม
WPH พุ่ง 5% นิวไฮรอบ 2 เดือน ลุ้นรายได้ปี 65 โต 5-10% สร้างสถิติสูงสุดใหม่ต่อเนื่อง รับผู้ป่วยต่างชาติเพิ่ม
18 พ.ย. 2565

ผู้สื่อข่าวรายงานว่า วันนี้ (18 พ.ย.65) ราคาหุ้น บริษัท โรงพยาบาลวัฒนแพทย์ ตรัง จำกัด (มหาชน) หรือ WPH ล่าสุด ณ เวลา 11:12 น. อยู่ที่ระดับ 3.88 บาท บวก 0.18 บาท หรือ 4.86% สูงสุดที่ระดับ 3.92 บาท ต่ำสุดที่ระดับ 3.66 บาท ด้วยมูลค่าซื้อขาย 47.77 ล้านบาท ทั้งนี้ราคาหุ้น WPH ปรับตัวขึ้นสูงสุดในรอบ 2 เดือนนับตั้งแต่ราคาหุ้นอยู่ที่ระดับ 3.98 บาท เมื่อวันที่ 16 ก.ย.65

โดยนายเชน เหล่าสุนทร รองประธานเจ้าหน้าที่บริหาร WPH เปิดเผยว่า ภาพรวมผลการดำเนินงานงวด 9 เดือนแรกของปี 2565 บริษัทฯ มีกำไรสุทธิ 125.6 ล้านบาท เพิ่มขึ้น 187.5% จากงวดเดียวกันปีก่อน มีกำไรสุทธิ 43.7 ล้านบาท โดยมีรายได้รวม 894.6 ล้านบาท เพิ่มขึ้น 40.7% จากงวดเดียวกันปีก่อนมีรายได้รวม 635.6 ล้านบาท
ส่วนแนวโน้มผลการดำเนินงานในโค้งสุดท้ายของปีนี้จะเติบโตอย่างต่อเนื่อง ผลักดันรายได้รวมทั้งปีเติบโต 5 -10% สร้างสถิติสูงสุดใหม่ต่อเนื่อง และคาดว่าสัดส่วนของผู้ป่วยต่างชาติจะสามารถกลับมาอยู่ที่ 10% และในปี 2566 น่าจะกลับมาอยู่ช่วงใกล้เคียงก่อนสถานการณ์โควิด-19 ที่ระดับ 25%